РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  16

от заседание на Комисия ”Професионална квалификация, информационни технологии и статистика” на ВСС,
проведено на 15.04.2014 г.

Днес, 15.04.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова
Елка Атанасова
Юлия Ковачева
Галина Карагьозова
Даниела Костова
Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи” АВСС, Мирослава Чирпъкова – системен администратор, д-ция „ИС”, Мая Атанасова - главен експерт-юрисконсулт дирекция „Правна”.

1. ОТНОСНО: Писмо от директора на Главна дирекция „ГРАО", с приложена извадка от Национална база данни „Население", на електронен носител, необходима  за обслужване дейността на бюрата за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Да се предостави получената информацията, необходима  за обслужване дейността на бюрата за съдимост, на „Индекс-България", с приемо-предавателен протокол, подписан от Главния секретар на ВСС.

2. ОТНОСНО: Доклад на работната група на Висш адвокатски съвет за изготвяне на становище по програмата за електронно правосъдие на МС на РБългария.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение доклада на работната група на Висш адвокатски съвет за изготвяне на становище по програмата за електронно правосъдие на МС на РБългария.
2.2. Копие от доклада на работната група на Висш адвокатски съвет да се изпрати на Николай Минев – директор на дирекция "Административно-информационно обслужване и канцелария" в Министерство на правосъдието.

3.ОТНОСНО: Становище от Център за изследване на демокрацията по проект за Секторна стратегия за въвеждане на електронно управление и електронно правосъдие 2014-2020 г., Министерството на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение становището от Център за изследване на демокрацията по проект за Секторна стратегия за въвеждане на електронно управление и електронно правосъдие 2014-2020 г., Министерството на правосъдието. 

4. ОТНОСНО: Извлечение от протокол № 16/09.04.2014 г. на комисия „Бюджет и финанси” на ВСС относно писмо от ИВСС с искане за осигуряване на средства за промяна на софтуера на Информационната система „Обезщетения”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Отлага разглеждането на т. 4 от дневния ред за следващо заседание на комисията.
4.2. Възлага на експертите от дирекция „ИС” да изготвят доклад по искането на ИВСС за осигуряване на средства за промяна на софтуера на информационната система „Обезщетения”.

5. ОТНОСНО: Искане от председателя на Апелативен съд гр. Бургас за предоставяне на 3 IP-адреса от използваната Интернет свързаност чрез Оптичната мрежа на Държавната администрация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Да се изпрати писмо до Изпълнителна агенция „Електронни съобщителни мрежи и информационни системи” при Министерство на транспорта, информационните технологии и съобщения относно възможностите за предоставяне на 3 IP-адреса от използваната Интернет свързаност чрез Оптичната мрежа на Държавната администрация, на Апелативен съд гр. Бургас.

6. ОТНОСНО: Искане от председателя на Софийски окръжен съд за закупуване и подмяна на три блока батерии за UPS „Rack mount”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Отлага разглеждането на т. 6 от дневния ред за следващо заседание на комисията.
6.2. Възлага на експертите от дирекция „ИС” да изготвят доклад по искането от председателя на Софийски окръжен съд за закупуване и подмяна на три блока батерии за UPS „Rack mount”.

7. ОТНОСНО: Искане от председателя на Районен съд гр. Сливен за закупуване на акумулаторни батерии за 35 броя UPS за компютри.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. В писмото от председателя на Районен съд гр. Сливен за закупуване на акумулаторни батерии за 35 броя UPS за компютри не са приложени оферти.
7.2. Да се изиска от председателя на Районен съд  гр. Сливен да представи ценови оферти за исканата техника.

ПРИНЦИПНО РЕШЕНИЕ:
7.3. Искания за закупуване на компютърна техника, които не са  мотивирани и  окомплектовани с ценови оферти, няма да бъдат разглеждани.

8. ОТНОСНО: Писмо от председателя на Районен съд гр. Кнежа, с приложени оферти във връзка с искане за закупуване на 3 броя компютърни конфигурации и 2 броя персонални принтери.
Към писмото са приложени оферти във връзка с предишно искане от председателя на Районен съд гр. Кнежа за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение писмото от председателя на Районен съд гр. Кнежа, с приложени оферти във връзка с искане за закупуване на 3 броя компютърни конфигурации и 2 броя персонални принтери.

9. ОТНОСНО: Извлечение на КБФ от протокол № 16/09.04.2014 г. във връзка с решение на КПКИТС за подновяване на абонамент на модули за антивирусни дефиниции на периметрова антивирусна защита в Окръжен съд гр. Кюстендил.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение решението на КБФ от протокол № 16/09.04.2014 г. във връзка с решение на КПКИТС за подновяване на абонамент на модули за антивирусни дефиниции на периметрова антивирусна защита в Окръжен съд гр. Кюстендил.

10. ОТНОСНО: Решение на КПУКИВИВСС от протокол № 12/31.03.2014 г. относно констатации в част ІІІ – Информационни технологии на Акт за резултати от извършена проверка по наказателни дела в РС гр. Червен бряг.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение решението на КПУКИВИВСС от протокол № 12/31.03.2014 г. относно констатации в част ІІІ – Информационни технологии на Акт за резултати от извършена проверка по наказателни дела в РС гр. Червен бряг.

11.ОТНОСНО: Решение на комисия „Публична комуникация” на ВСС във връзка с Анализ на медийните изяви на членовете на ВСС в периода януари – март 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение Анализ на медийните изяви на членовете на ВСС в периода януари – март 2014 г.

12.ОТНОСНО: Писмо от Министерство на правосъдието относно среща между представители на Министерство на правосъдието и ВСС във връзка с финализиране на текстовете на Проект на Секторна стратегия за въвеждане на електронно управление и електронно правосъдие 2014-2020 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Приема за сведение писмото от Министерство на правосъдието.

13.ОТНОСНО: Информация за предстоящи отпуски на членове на ВСС в КПКИТС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение информацията за предстоящи отпуски на членове на ВСС в КПКИТС.

14. ОТНОСНО: Доклад от Галина Карагьозова – член на ВСС и ръководител проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия механизъм относно определяне на представители за участие в учебна визита, която ще се проведе в периода 12-13 май 2014 г., в Съвета на Европа, гр. Страсбург, Република Франция.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Определя за участие в учебна визита, която ще се проведе в периода 12-13 май 2014 г., в Съвета на Европа, гр. Страсбург, Република Франция, както следва:
Румен Георгиев – член на ВСС и председател на КПКИТС;
Даниела Костова – член на ВСС;
Валери Михайлов – директор дирекция „Информационни системи” в АВСС.
14.2. Изпраща решението на комисия „Международна дейност” на ВСС, по компетентност.

15. ОТНОСНО: Предложение за определяне на нови пределни цени с ДДС за компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Възлага на дирекция „Информационни системи” да подготви мотивирано предложение за нови пределни цени с ДДС за компютърна техника.

16. ОТНОСНО: Обобщена таблица за необходимата компютърна техника по постъпили искания от съдилищата, разглеждането на които е отложено съгласно решение на комисия ПКИТС по протокол  44 от 17.10.2012 г., т.3.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Приема обобщената таблица за необходимата компютърна техника по постъпили искания от съдилищата, за сведение.
16.1. Възлага на дирекция „Информационни системи” да подготви мотивирано предложение към обобщената таблица, след което таблица за необходимата компютърна техника да бъде  внесена в комисия „Бюджет и финанси” и ВСС.

17. ОТНОСНО: Искане от председателя на Софийски районен съд за закупуване на нова компютърна техника.
Искането от председателя на Софийски районен съд за закупуване на нова компютърна техника е разгледано от комисия ПКИТС по протокол №7/18.02.2014 и от комисия „Бюджет и финанси” по протокол . Висшият съдебен съвет с решение по протокол №10/06.03.2014 г. е приел проект на Постановление на Министерския съвет за одобряване на допълнителни разходи по бюджета на съдебната власт за 2014 г. Проектът е изпратен на Министерството на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. По искането от председателя на Софийски районен съд за закупуване на нова компютърна техника са предприети необходимите действия. 

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ
Директор дирекция 
„Информационни системи” АВСС:
Валери Михайлов........................

Главен експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................